এদিকে সিনিয়র আইনজীবী ব্যারিস্টার রফিক-উল হক গত শনিবার মানবাধিকার সংস্থা অধিকার আয়োজিত এক আলোচনা সভায় অভিযোগ করে বলেন, সংবিধান অনুযায়ী ড. ফখরুদ্দীন আহমদ তত্ত্বাবধায়ক সরকারপ্রধান হওয়ার অযোগ্য। কারণ, ফখরুদ্দীন আহমদ মার্কিন নাগরিক। আমেরিকায় তার বাড়িও রয়েছে। আমেরিকান ব্যাংকে লেনদেন করছেন। আমেরিকান নাগরিকের পরিচয় গোপন করে ফখরুদ্দীন আহমদ জরুরি অবস্থার সরকারের প্রধান উপদেষ্টা হিসাবে শপথ নিয়েছিলেন। বিদেশি নাগরিকত্ব যাদের রয়েছে সংবিধান অনুযায়ী প্রধান উপদেষ্টা বা উপদেষ্টা হওয়ার যোগ্যতা তাদের নেই। সংবিধান লঙ্ঘন করে ফখরুদ্দীন আহমদ প্রধান উপদেষ্টা হিসেবে শপথ নিয়েছেন।